Държавен вестник, бр. 54, 2021 г., стр. 23

БРОЙ  54	
Д Ъ Р Ж А В Е Н  В Е С Т Н И К 	
СТР.  23  
(4) Учебните заведения по ал. 1 провеждат 
обучение в съответствие с държавните изиск­
вания и прилагат система за управление на 
качеството на учебния процес.
(5) Учебните заведения по ал. 1 избират 
външна, независима от тях, призната орга­
низация, която да одитира прилаганата от 
тях система за управление на качеството и 
нейното съответствие на стандарта БДС EN 
ISO 9001:2015.
(6) Учебните заведения ежегодно извършват 
преглед на учебните си програми за съот­
ветствие с международните и националните 
изисквания и документират резултата от 
прегледа в протокол.
(7) Учебните заведения представят в ИАМА 
докладите за извършените от оправомощената 
външна, независима от учебното заведение, 
организация периодични проверки, одити на 
системата за управление на качеството и на­
правените оценки за съответствие на извърш­
ваната дейност, за достигане на необходимите 
стандарти, установените несъответствия и 
набелязаните коригиращи действия, както и 
протокола от прегледа по ал. 6.
Чл. 57. Изпълнителна агенция „Морска ад­
министрация“ изпраща до генералния секретар 
на Международната морска организация и 
до Европейската комисия обобщен доклад за 
извършените по чл. 56, ал. 7 независими оцен­
ки на дейността на агенцията и на учебните 
заведения в рамките на 5-годишния период 
на оценка по Конвенция STCW. 
Чл. 58. (1) Контролът по чл. 1, ал. 3 по от­
ношение на дейностите, свързани с обучение, 
оценка на компетентността и издаване и акту­
ализиране на свидетелствата за квалификация 
на Европейския съюз за корабоплаване по 
вътрешни водни пътища, служебните книжки 
и корабните дневници, се осъществява чрез 
система от стандарти за качество. 
(2) Целите на обучението и свързаните с 
това стандарти за компетентност за плаване 
по вътрешни водни пътища посочват равни­
щата на знания и умения, които подлежат 
на оценка.
(3) Областите на приложение на стандарти­
те за качество за плаване по вътрешни водни 
пътища обхващат:
1. издаването, подновяването, временното 
прекратяване и отмяната на свидетелствата 
за квалификация на Европейския съюз, слу­
жебните книжки и корабните дневници;
2. всички курсове и програми за обучение;
3. изпити и оценки, осъществявани по реда 
на чл. 80, и
4. квалификацията и опита, изисквани от 
преподавателите и изпитващите.
(4) Оценка на дейностите, свързани с при­
добиването и проверката на компетентността 
за плаване по вътрешни водни пътища, както 
и с администрирането на свидетелствата за 
квалификация на Европейския съюз, слу­
жебните книжки и корабните дневници, се 
извършва до 17 януари 2037 г. и най-малко на 
всеки десет години след това от независим 
оценител с практически опит в дейностите 
по освидетелстване на морски лица за работа 
по вътрешни водни пътища на Европа, опре­
делен от ИАМА.
(5) Независимият оценител изготвя док­
лад за резултатите от оценката по ал. 4, 
който изпраща до ИАМА в 7-дневен срок 
от изготвянето му. Когато съгласно доклада 
са установени недостатъци при извършване 
на дейностите по ал. 4, ИАМА предприема 
мерки за тяхното отстраняване. 
Чл. 59. (1) Средно морско или речно об­
разование се придобива в професионални 
училища, регламентирани със Закона за 
предучилищното и училищното образование 
и Закона за професионалното образование и 
обучение (ЗПОО).
(2) Обучението се провежда в съответствие 
с държавните образователни стандарти и 
изискванията на тази наредба и осигурява 
усвояването на общообразователния минимум 
за средно образование и придобиването на 
степен на професионална квалификация по 
съответната професия от списъка на професи­
ите за професионално образование и обучение.
(3) Степен на професионална квалификация 
се придобива и в лицензирани центрове за 
професионално обучение по реда на Закона за 
професионалното образование и обучение след 
одобряване на учебните планове, програми 
и материална база от Националната агенция 
за професионално образование и обучение 
(НАПОО) и ИАМА. Обучението се провежда 
в съответствие с държавните образователни 
стандарти и националните стандарти за ком­
петентност.
Чл. 60. (1) Висшето образование по специ­
алности за морското и речното корабоплаване 
се придобива в съответствие със Закона за 
висшето образование, държавните изисквания 
за придобиване на висше образование по 
образователно-квалификационните степени 
и изискванията на тази наредба към подго­
товката на лица от регулираните професии.
(2) Обучението осигурява усвояване на 
общоинженерен и специализиран минимум 
за висше образование по специалности съ­
гласно Класификатора на областите на висше 
образование и професионални направления.
Чл. 61. (1) Курсовете за придобиване на 
квалификация по професия се организират 
и провеждат от учебни заведения и центрове 
за професионално обучение и квалификация, 
акредитирани или лицензирани по Закона за 
висшето образование, Закона за професионал­
ното образование и обучение или Закона за 
предучилищното и училищното образование.